વગર ટિકિટે ટ્રેનમાં ચઢી જનાર પ્રવાસીએ તુરત જ ટીટીઇનો સંપર્ક કરી રૂ.૧૦ ટિકિટદીઠ ચાર્જ ચૂકવી ટિકિટ ખરીદી લેવી પડશે. મુસાફર ટિકિટ વગર ચેકિંગ દરમ્યાન પકડાશે તો તેણે હાલના નિયમ મુજબ દંડ ભરવો પડશે. ઘણા કિસ્સામાં ટિકિટબારી પર લાંબી લાઇન હોય અને ટ્રેન આવી ગઇ હોય તો મુસાફર ટિકિટ ખરીદવાનું માંડી વાળે છે. ક્યારેક ટ્રાફિક કે અન્ય કારણસર ટ્રેનના સમયે સ્ટેશન પર પહોંચવામાં મોડું થાય અને ટ્રેન આવી ગઇ હોય તો પણ મુસાફરો ટિકિટ લીધા વગર ટ્રેનમાં બેસી જાય છે. દરમ્યાન ટિકિટ ચેકિંગ આવે ત્યારે ટિકિટની કિંમતથી દોઢ ગણો દંડ ભરે છે. આવા ટિકિટ વગર ટ્રેનમાં બેસતા મુસાફરો માટે રેલવેતંત્ર તબકકાવાર નવી સુવિધા શરૂ કરી રહ્યું છે.